CELEX: C2004/156/06
Language: el
Date: 2004-06-12 00:00:00
Title: Υπόθεση C-166/04: Πρoσφυγή της Επιτρoπής των Ευρωπαϊκών Κoινoτήτων κατά της Ελληνικής Δημoκρατίας πoυ ασκήθηκε στις 2 Απριλίου 2004

12.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/3
            
         Πρoσφυγή της Επιτρoπής των Ευρωπαϊκών Κoινoτήτων κατά της Ελληνικής Δημoκρατίας πoυ ασκήθηκε στις 2 Απριλίου 2004
   (Υπόθεση C-166/04)
   (2004/C 156/06)
   Η Επιτρoπή των Ευρωπαϊκών Κoινoτήτων, εκπρoσωπoύμενη από τη Μαρία Πατακιά, και τον Μichel Van Beek νομικούς συμβούλους της Νομικής Υπηρεσίας της Επιτροπής, άσκησε στις 2 Απριλίου 2004 ενώπιoν τoυ Δικαστηρίoυ των Ευρωπαϊκών Κoινoτήτων πρoσφυγή κατά της Ελληνικής Δημoκρατίας.
   Η πρoσφεύγoυσα ζητεί από τo Δικαστήριo
   
               —
            
            
               να αναγνωρίσει ότι η Ελληνική Δημοκρατία, μη λαμβάνοντας όλα τα αναγκαία μέτρα για τη θέσπιση και εφαρμογή ενός συνεκτικού, συγκεκριμένου και ολοκληρωμένου νομικού καθεστώτος ικανού να εξασφαλίσει τη βιώσιμη διαχείριση και την αποτελεσματική προστασία της Ζώνης Ειδικής Προστασίας με τίτλο «Δέλτα του Αχελώου, λιμνοθάλασσα Μεσολογγίου-Αιτωλικού και εκβολή του ποταμού Ευήνου και των νήσων Εχινάδων» και κωδικό GR2310001, ενόψει των στόχων διατήρησης της οδηγίας 79/409/ΕΟΚ (1), παρέβη τις υποχρεώσεις που υπέχει από το άρθρο 4 παράγραφοι 1 και 2 της οδηγίας 79/409/ΕΟΚ περί της διατηρήσεων των αγρίων πτηνών.
            
         
               —
            
            
               Να καταδικάσει την Ελληνική Δημοκρατία στα έξοδα.
            
         Ισχυρισμοί και κύρια επιχειρήματα
   Κατά πάγια νομολογία του Δικαστηρίου των Ευρωπαϊκών Κοινοτήτων, ένα κράτος μέλος δεν μπορεί να επικαλεστεί εσωτερικές περιστάσεις ή δυσχέρειες για να δικαιολογήσει τη μη συμμόρφωσή του με τις υποχρεώσεις και τις προθεσμίες που απορρέουν από το κοινοτικό δίκαιο.
   
      (1)  ΕΕ L 103 της 25.4.1979, ειδική έκδοση στα ελληνικά, κεφάλαιο 15, τόμος 1, σ. 202.